གཞན་ཡང་།དེ་རིང་གི་ཆོས་འབྲེལ་ཉེ་སྔོན་རྒྱ་གར་གྱི་སློབ་ཕྲུག་དང་རྒྱ་གར་བ་ནང་ཆོས་ལ་དོན་གཉེར་ཡོད་མཁན་ཚོར་བཤད་རྒྱུ་མགོ་བཙུགས་པ་རེད།རྒྱ་གར་ཆོས་ཀྱི་འབྱུང་ཁུངས་རེད།སངས་རྒྱས་པའི་ཆོས་ལ་ཆ་བཞག་ནའང་རྒྱ་གར་ནས་བྱུང་བ་རེད།བཅོམ་ལྡན་འདས་ཁོང་ཡང་རྒྱ་གར་བ་རེད།ལྷག་པར་དུ་ཀླུ་སྒྲུབ་ཡབ་སྲས་སོགས་ཀྱང་རྒྱ་གར་བ་རེད།སྔ་མོ་ཡིན་ན་དཔལ་ནཱ་ལེནྡྲ་ཧ་ཅང་དར་རྒྱས་ཆེན་པོ་བྱུང་བ་རེད།སྤྱིར་སངས་རྒྱས་པའི་ཆོས་དང་།དེའི་ནང་ཚན་ནས་ནཱ་ལེནྡྲའི་ཆོས་བརྒྱུད་དུ་དཔལ་མགོན་འཕགས་པ་ཀླུ་སྒྲུབ་ཅེས་ཤེས་རབ་སྙིང་པོ་འདོན་མཁན་ཚང་མས་གཙུག་ཏུ་བཀུར་བ་ཞིག་ཆགས་ཡོད།